Regionsudvalgets udtalelse om:

- "Forslag til Rådets afgørelse om et EF-handlingsprogram til fremme af et aktivt medborgerskab i Europa", og

- "Meddelelse fra Kommissionen til Europa-Parlamentet og Rådet om foranstaltninger, som skal træffes af medlemsstaterne for at sikre alle unionsborgeres deltagelse i 2004-valget til Europa-Parlamentet i et udvidet EU"

(2004/C 73/09)

REGIONSUDVALGET HAR -

under henvisning til forslag til Rådets afgørelse om et EF-handlingsprogram til fremme af et aktivt medborgerskab i Europa (KOM(2003) 276 endelig - 2003/0116 (CNS)),

under henvisning til meddelelse fra Kommissionen til Europa-Parlamentet og Rådet om foranstaltninger, som skal træffes af medlemsstaterne for at sikre alle unionsborgeres deltagelse i 2004-valget til Europa-Parlamentet i et udvidet EU (KOM(2003) 174 endelig),

under henvisning til Europa-Kommissionens beslutning af 8. august 2003 om at anmode om Regionsudvalgets udtalelse i overensstemmelse med EF-traktatens 265, stk. 1,

under henvisning til formandens beslutning af 8. april 2003 om at anmode Underudvalget for Konstitutionelle Anliggender og Styreformer i EU om at udarbejde en udtalelse om spørgsmålet,

under henvisning til udkastet til traktat om indførelse af en forfatning for Europa forelagt for Det Europæiske Råds formand i Rom den 18. juli 2003 (CONV 850/03), som indeholder Den Europæiske Unions charter om grundlæggende rettigheder, der blev proklameret af Det Europæiske Råd i Nice den 7. december 2000,

under henvisning til artikel 19, stk. 2, i EF-traktaten om valgret og valgbarhed ved valg til Europa-Parlamentet,

under henvisning til meddelelse fra Kommissionen om anvendelsen af direktiv 93/109/EF ved valget til Europa-Parlamentet i juni 1999 - Valgret og valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere (KOM(2000) 843 endelig),

under henvisning til Kommissionens tredje rapport om unionsborgerskab (KOM(2001) 506 endelig) og Europa-Parlamentets betænkning herom (C5-0656/2001),

under henvisning til Kommissionens rapport til Europa-Parlamentet og Rådet om anvendelsen af direktiv 94/80/EF om valgret og valgbarhed ved kommunale valg,

under henvisning til Regionsudvalgets udtalelse af 21. november 2002 om Kommissionens tredje rapport om unionsborgerskab og Rapport fra Kommissionen til Europa-Parlamentet og Rådet om anvendelsen af direktiv 94/80/EF om valgret og valgbarhed ved kommunale valg (CdR 121/2002 fin)(1),

under henvisning til hvidbogen om nye styreformer i EU (KOM(2001) 428 endelig),

under henvisning til Regionsudvalgets udtalelse af 13. marts 2002 om "Hvidbogen om styreformer i EU" og Kommissionens meddelelse om "Nye rammer for samarbejde om aktiviteter vedrørende informations- og kommunikationspolitikken i Den Europæiske Union" (CdR 103/2001 fin)(2),

under henvisning til Regionsudvalgets udtalelse af 3. juli 2003 om "Opfølgningen på hvidbogen om nye styreformer i EU" (CdR 19/2003 fin)(3),

under henvisning til Regionsudvalgets udtalelse af 21. november 2002 om Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget om en informations- og kommunikationsstrategi for Den Europæiske Union (KOM(2002) 350 endelig) (CdR 124/2002 fin)(4),

under henvisning til forslag til Regionsudvalgets udtalelse (CdR 170/2003 rev.), som blev vedtaget af Underudvalget for Konstitutionelle Anliggender og Styreformer i EU den 26. september 2003 med Anthony Vesey, medlem af Cavan County Council og Border Regional Authority (IRL-AE), som ordfører,

og ud fra følgende betragtninger:

1) ved at bringe borgerne tættere på EU og EU's institutioner og inddrage dem i et aktivt demokrati legitimerer man europæisk integration og skaber et tilhørsforhold til EU,

2) som følge af 10 nye medlemsstaters tiltrædelse afholdes Europa-Parlamentsvalget for perioden 2004-2009 i et EU med 25 medlemsstater,

3) den officielle tiltrædelsesdato er sat til 1. maj 2004 og valget til Europa-Parlamentet afholdes i dagene 10. og 13. juni 2004,

4) tiltrædelseslandene forventes at omsætte direktiv 93/109/EF og at tage de nødvendige skridt til afholdelse af Europa-Parlamentsvalget i 2004,

5) hovedsigtet med ethvert program for unionsborgerskab er direkte eller indirekte at gøre borgerne bevidste om unionsborgerskabets europæiske dimension, herunder valgret og valgbarhed ved Europa-Parlamentsvalg, ikke mindst da EU udvides til 25 medlemsstater i 2004 -

på sin 52. plenarforsamling den 19. og 20. november 2003 (mødet den 20. november) enstemmigt vedtaget følgende udtalelse.

1. Regionsudvalgets synspunkter

EF-handlingsprogram til fremme af et aktivt medborgerskab i Europa

Regionsudvalget

1.1. udtrykker tilfredshed med forslaget til afgørelse om et EF-handlingsprogram til fremme af et aktivt medborgerskab i Europa,

1.2. mener, at EU har et ansvar over for sine borgere gående ud på at skabe bevidsthed om deres unionsborgerskabs europæiske dimension,

1.3. er overbevidst om, at man i en demokratisk Union, som er tæt på almindelige mennesker, må kommunikere mere med borgerne i et klart og letfatteligt sprog gøre dem mere bevidste om deres rettigheder og pligter. På den måde vil EU-borgerne blive draget ind i den offentlige debat, og det vil overbevise dem om, at EU tager deres interesser og betænkeligheder alvorligt,

1.4. understreger sammenhængen mellem et aktivt medborgerskab i EU og valgdeltagelsen ved Europa-Parlamentsvalg.

Foreslåede foranstaltninger til sikring af alle unionsborgeres deltagelse i 2004-valget til Europa-Parlamentet i et udvidet EU

1.5. udtrykker tilfredsheds med Kommissionens meddelelse til Europa-Parlamentet og Rådet om anvendelsen af direktiv 93/109/EF ved valget til Europa-Parlamentet i juni 2004,

1.6. godkender Kommissionens understregning af det vigtige i fuld juridisk og praktisk gennemførelse af direktiv 93/109/EF om valgret og valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere,

1.7. understreger, at det er vigtigt at planlægge i god tid, så det sikres, at alle unionsborgere, der ikke er nationale statsborgere, får valgret og valgbarhed ved valget til Europa-Parlamentet i 2004,

1.8. sætter sin lid til, at medlemsstaterne og de tiltrædende stater vil notere sig konklusionerne i Kommissionens meddelelse om anvendelsen af direktiv 93/109/EF ved valget til Europa-Parlamentet i juni 1999(5) med det sigte at tackle de kortlagte problemer,

1.9. udtrykker tilfredshed med det tilsagn, som medlemsstaterne indtil dato har givet om at informere unionsborgere, der ikke er nationale statsborgere, om deres valgret gennem direkte henvendelser, hvor det er økonomisk forsvarligt,

1.10. henstiller, at nationale, regionale og lokale myndigheder opfordres til at spille en mere aktiv rolle ved kortlægningen og informeringen af unionsborgere, der ikke er nationale statsborgere, med hensyn til proceduren for optagelse på valglister og valgret.

2. Regionsudvalgets henstillinger

EF-handlingsprogram til fremme af et aktivt medborgerskab i Europa

2.1. opfordrer Rådet til at vedtage afgørelsen for at sikre, at retsakten træder i kraft fra finansåret 2004 og ikke bremser det igangværende positive arbejde, som gennemføres under de eksisterende budgetposter, venskabsbyaftaler osv.,

2.2. opfordrer til, at der sættes alt i værk på at skabe bevidsthed i befolkningen omkring arbejdet i de eksisterende grupper, som fremmer et aktivt medborgerskab,

2.3. henstiller, at EU's hjemmeside får et link til sådanne grupper, og at rapporter, forhandlinger, resultater og andre nærmere oplysninger af relevans bliver tilgængelige gennem dette link,

2.4. tilslutter sig forslaget om, at programmets geografiske dækning udvides til medlemsstaterne, men henstiller, at budgettet øges med mindst 50 mio. EUR i programmets femårsperiode af hensyn til dækningen af de fremtidige medlemsstater, da dette tidsrum har afgørende betydning for at skabe en bedre forståelse for unionsborgerskab i de fremtidige nye medlemsstater,

2.5. henstiller, at de nærmere enkeltheder omkring støtte, ansøgningsblanketter og enhver anden form for ledsagende dokumentation, som stilles til rådighed ved "indkaldelsen af forslag", gøres brugervenlig og let forståelig.

Henstilling 1

Artikel 1 - (Programmets formål)

>Oprindeligt forslag>

1. Ved denne afgørelse fastlægges et EF-handlingsprogram for støtte til organer, der beskæftiger sig med aktivt medborgerskab i Europa, og til fremme af foranstaltninger på området.

>Ændret forslag>

1. Ved denne afgørelse fastlægges et EF-handlingsprogram for støtte til organer, der beskæftiger sig med aktivt medborgerskab i Europa, og til fremme af foranstaltninger på området.

>Oprindeligt forslag>

Programmet tager sigte på at:

a) fremme Den Europæiske Unions værdi og mål

b) mindske afstanden mellem EU-borgerne og EU-institutionerne

c) inddrage borgerne i idéarbejde og drøftelser om Den Europæiske Unions opbygning og udvikling

d) styrke forbindelserne og udvekslingerne mellem borgere i de lande, der deltager i programmet, bl.a. via venskabsbyaftaler

e) tilskynde til initiativer fra organer, der arbejde for at fremme et aktivt medborgerskab.

>Ændret forslag>

Programmet tager sigte på at:

a) fremme Den Europæiske Unions værdi og mål

b) mindske afstanden mellem EU-borgerne og EU-institutionerne

c) inddrage borgerne i idéarbejde og drøftelser om Den Europæiske Unions opbygning og udvikling

d) orientere navnlig de unge om deres unionsborgerskab

>S>d)>/S> e) styrke forbindelserne og udvekslingerne mellem borgere i de lande, der deltager i programmet, bl.a. via venskabsbyaftaler

>S>e)>/S> f) tilskynde til initiativer fra organer, der arbejde for at fremme et aktivt medborgerskab.

Begrundelse

I Laeken-erklæringen, der er knyttet som bilag til Det Europæiske Råds konklusioner af 14. og 15. december 2001, hedder det, at en af de grundlæggende udfordringer, som Den Europæiske Union skal finde et svar på, er "hvordan borgerne, og navnlig de unge, kan bringes nærmere på det europæiske projekt og de europæiske institutioner". Det bør derfor være et mål for programmet at informere unge om deres unionsborgerskab. Inden for programmet bør man prioritere støtte til udvikling af tiltag med sigte på at nå dette mål.

Henstilling 2

Generel ændring

Erstat

>Oprindeligt forslag>

kommuner

>Ændret forslag>

>S>kommuner>/S> lokale og regionale myndigheder

Begrundelse

I en række medlemsstater findes der ikke kommuner som myndighedsniveau. I Kommissionens hvidbog om styreformer refereres der til lokale og regionale myndigheders rolle. Betegnelsen "lokale og regionale myndigheder" må derfor anses for at omfatte alle substatslige myndighedsniveauer i medlemsstaterne, hvorfor disse betegnelser bør anvendes.

Henstilling 3

Ny artikel indsættes efter artikel 3

>Ændret forslag>

Begrundelse

I nylige erklæringer fra Det Europæiske Råd, Kommissionen og Parlamentet understreges det nødvendige i at fremme et aktivt medborgerskab i Europa. I Kommissionens hvidbog om styreformer understreges princippet om borgerinddragelse ved udformningen og gennemførelsen af politik samt inddragelse af civilsamfundet og dets organisationer. Derfor bør alt sættes ind på at øge befolkningens bevidsthed om programmet, så der sikres en så høj deltagelse som muligt.

Foreslåede foranstaltninger til sikring af alle unionsborgeres deltagelse i 2004-valget til Europa-Parlamentet i et udvidet EU

2.6. opfordrer de tiltrædende stater, der ikke allerede har gjort det, til at omsætte direktiv 93/109/EF, så det sikres, at det er fuldt gennemført i god før tiltrædelsen,

2.7. opfordrer til, at alle unionsborgere, der ikke er nationale statsborgere, og som får valgret og valgbarhed fra tiltrædelsesdatoen, informeres om denne ret i god tid og så tidligt, at de får mulighed for at udøve deres ret,

2.8. opfordrer de nuværende medlemsstater til at gøre en særlig indsats for at opstille eller indsamle lister over potentielle vælgere fra de fremtidige nye medlemsstater på baggrund af det korte tidsspand mellem tiltrædelsestidspunktet og Europa-Parlamentsvalget,

2.9. opfordrer Europa-Kommissionen til at gøre valget til Europa-Parlamentet i 2004 til en prioritet i sin kommunikationsstrategi for 2004,

2.10. henstiller, at man for at forbedre samtlige unionsborgeres bevidsthed om valgret og valgbarhed ved Europa-Parlamentsvalget i 2004 benytter følgende:

- oplysningskampagner med brug af audiovisuelle og nye teknologier

- oplysningsmateriale gennem uddannelsesinstitutioner, nationale, regionale og lokale organer, hospitaler osv.

- innovative og omkostningseffektive kommunikationsformer såsom frankering og mærkning af offentlig korrespondance og oplysningsmateriale, så der medtages let genkendelige logoer og gratis telefonoplysningsnumre,

2.11. henstiller, at det materiale, som værtslandet sender til stemmeberettigede unionsborgere, der ikke er nationale statsborgere, for at informere unionsborgere om deres stemmeret, affattes på det udvidede EU's officielle sprog, hvor dette er økonomisk forsvarligt. Endvidere bør den officielle korrespondance med unionsborgere, der ikke er nationale statsborgere, indeholde nærmere oplysninger om kontaktnumre, så de kan indhente informationer om stemmeret.

Bruxelles, den 20. november 2003.

Albert Bore

Formand for

Regionsudvalget

(1) EUT C 73 af 26.3.2003, s. 53.

(2) EFT C 192 af 12.8.2002, s. 24.

(3) EUT C 256 af 24.10.2003, s. 24.

(4) EUT C 73 af 26.3.2003, s. 46.

(5) KOM(2000) 843 endelig.